'2.0'ના બજેટને લઈ બોલિવૂડ પ્રોડ્યુસર્સને પણ નવાઈ લાગી છે. ટ્રેડ એનાલિસ્ટ્સ મુજબ, આ ફિલ્મ ભારતની સૌથી મોંઘી ફિલ્મ એટલા માટે છે કારણ કે આમાં સૌથી મોંઘા VFXનો ઉપયોગ કરવામાં આવ્યો છે. આ એકદમ એડવાન્સ્ડ છે. સારી ટેક્નિક તથા શાનદાર VFXને કારણે આ ફિલ્મ આગળ હોલિવૂડની અનેક ફિલ્મ્સ ફિક્કી જોવા મળી શકે છે. રિપોર્ટ્સ પ્રમાણે, આ ફિલ્મનું બજેટ પહેલાં 400 કરોડ રૂપિયા હતું. જોકે, ફિલ્મ લેટ થવાને કારણે અને મોંઘવારીને કારણે બજેટ 100 કરોડ રૂપિયા વધી ગયું. આ સિવાય પોસ્ટ પ્રોડક્શનમાં ઘણાં પૈસા ખર્ચ કરવામાં આવ્યા હતાં. એક ફિલ્મ માટે 45 કરોડ રૂપિયા ફી લેતા અક્ષયે પણ બજેટમાં વધારો કર્યો છે.